**भारत सरकार**

मानव संसाधन विकास मंत्रालय

स्‍कूल शिक्षा और साक्षरता विभाग

**राज्‍य सभा**

अतारांकित प्रश्‍न संख्‍या: 3093

उत्‍तर देने की तारीख: 22.03.2018

**पुस्तकों की कमी**

**3093. श्री एन॰ गोकुलकृष्णनः**

क्या मानव संसाधन विकास मंत्री यह बताने की कृपा करेंगे किः

(क) क्या यह सच है कि राष्ट्रीय शिक्षा अनुसंधान और प्रशिक्षण परिषद (एनसीईआरटी) केन्द्रीय माध्यमिक शिक्षा बोर्ड के सभी स्कूलों को पुस्तकों की आपूर्ति करने के लिए तैयार है और पुस्तकों की कमी कृत्रिम रूप से उत्पन्न की गई थी;

(ख) यदि हां, तो तत्संबंधी ब्यौरा क्या है;

(ग) क्या यह भी सच है कि एनसीईआरटी ने केन्द्रीय माध्यमिक शिक्षा बोर्ड तथा इससे सम्बद्ध स्कूलों के साथ पुस्तकों की कमी के कारणों का पता लगाने के लिए चर्चा की थी; और

(घ) यदि हां, तो तत्संबंधी ब्यौरा क्या है?

**उत्तर**

**मानव संसाधन विकास मंत्रालय में राज्‍य मंत्री**

**(श्री उपेन्‍द्र कुशवाहा)**

(क) और (ख): राष्‍ट्रीय शैक्षिक अनुसंधान और प्रशिक्षण परिषद (एनसीईआरटी) शैक्षिक सत्र 2018-19 के लिए केंद्रीय माध्‍यमिक शिक्षा बोर्ड (सीबीएसई) के सभी संबद्ध स्‍कूलों को पाठ्यपुस्‍तकों की अपेक्षित संख्‍या की आपूर्ति करने के लिए तैयार है। एनसीईआरटी ने पूरे देशभर में विक्रेताओं के अपने वितरण नेटवर्क को भी बढ़ाया है। स्‍कूलों और माता-पिता की सुविधाओं हेतु ऐसे (895) विक्रेताओं का ब्‍यौरा एनसीईआरटी की वेबसाइट पर अपलोड किया गया है। एनसीईआरटी को अब तक स्‍कूलों अथवा छात्रों से पाठ्यपुस्‍तकों की कमी के संबंध में कोई रिपोर्ट प्राप्‍त नहीं हुई है।

(ग) और (घ): एनसीईआरटी ने पाठ्यपुस्‍तकों के प्रकाशन और उन्‍हें प्रदान करने के मुद्दे पर सीबीएसई के साथ चर्चा की है। एनसीईआरटी ने स्‍कूलों और व्‍यक्तियों को पाठ्यपुस्‍तकों की आपूर्ति हेतु एक समर्पित वेबपोर्टल ([www.ncertbooks.ncert.gov.in](http://www.ncertbooks.ncert.gov.in/)) शुरू किया है। 3578 स्‍कूलों ने एनसीईआरटी की पुस्‍तकों से संबंधित अपनी आवश्‍यकताओं को इस पोर्टल पर रखा है। तेरह (13) राज्‍यों और संघ राज्‍य क्षेत्रों ने अपने संबंधित राज्‍यों/संघ राज्‍य क्षेत्रों में एनसीईआरटी की पाठ्यपुस्‍तकों को मुद्रित करने हेतु एनसीईआरटी से प्रतिलिप्‍याधिकार अनुमति प्राप्‍त कर ली है। दस (10) राज्‍य/संघ राज्‍यक्षेत्र एनसीईआरटी से सीधे पाठ्यपुस्‍तकों की खरीद कर रहे हैं। एनसीईआरटी का प्रकाशन प्रभाग शैक्षिक सत्र 2018-19 के लिए पाठ्यपुस्‍तकों की उपलब्‍धता की प्रगति की लगातार निगरानी कर रहा है। इसके अतिरिक्‍त, एनसीईआरटी पाठ्यपुस्‍तकों को एनसीईआरटी की वेबसाइट www.ncert.nic.in से नि:शुल्‍क डाउनलोड किया जा सकता है। एनसीईआरटी ने वेब (epathshala.nic.in) और मोबाइल उपकरणों के माध्‍यम से अपनी सभी पाठ्यपुस्‍तकों को नि:शुल्‍क एक्‍सेस के लिए भी उपलब्‍ध करवाया है।